***Volebný poriadok pre voľby do Rady školy***

***v školskom roku 2022/2023***

***Interný predpis s účinnosťou od 10. októbra 2022 platný pre všetkých zamestnancov školy a zákonných zástupcov žiakov***

***Vypracoval: Ing. Ján Žuffa, RŠ***

**Riaditeľ školy** na základe Výzvy zriaďovateľa na uskutočnenie volieb členov Rady školy pri Spojenej škole, Školská 7, 974 01 Banská Bystrica, **vydáva tento volebný poriadok pre účely voľby členov do rady školy.**

# Časť I Všeobecné ustanovenia

1. Voľby členov Rady školy z pedagogických, nepedagogických zamestnancov a rodičov školy zabezpečuje a vyhlasuje riaditeľ školy v zmysle zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a vyhlášky MŠ SR č. 230/2009, ktorou sa mení vyhláška MŠ SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení.

1. Volebné právo majú všetci zamestnanci školy, ktorí majú v školskom roku 2022/2023 uzatvorenú pracovnú zmluvu so Spojenou školou, Školská 7, 974 01 Banská Bystrica a zákonní zástupcovia žiakov školy.

1. Voľby sú všeobecné, rovné a tajné.

# Časť II Zverejnenie oznamu o konaní volieb

1. Riaditeľ školy zverejní oznam o uskutočnení volieb a výzvu na podávanie návrhov na kandidátov do volieb rady školy na webovom sídle školy, prostredníctvom EduPageu , e-mailovou komunikáciou s pedagogickými a nepedagogickými zamestnancami, rodičmi.

1. Oznam o dátume a mieste konania volieb, výzva na podávanie návrhov na kandidátov, ako aj volebný poriadok musia byť zverejnené najneskôr 5 dní pred začiatkom volieb.
2. Nominácie na členov do rady školy môže podávať každý zamestnanec aj rodič školy.

# Časť III Termíny volieb a spôsob hlasovania

**1) Voľby sa uskutočnia:**

* pre zástupcov **pedagogických zamestnancov** dňa 23. 01. 2023 o 10.00 hod v priestoroch SŠ,
* pre zástupcov **nepedagogických zamestnancov** dňa 23. 01. 2023o 12.00 hodv priestoroch SŠ,
* pre **zástupcov rodičov** dňa 24. 01. 2023 **v čase od 15.00 hod do 18.00 hod online formou prostredníctvom anonymného hlasovania v EduPagei,**
* pre **zástupcu žiakov** 24.1.2023 v čase od **10.00 hod do 11.00 hod** u zástupcu riaditeľa školy.

1. **Voľby za zástupcov pedagogických a nepedagogických zamestnancov do rady školy** sa môžu uskutočniť, ak je prítomná nadpolovičná väčšina oprávnených voličov. Ak sa nezišla nadpolovičná väčšina oprávnených voličov, poverený zástupca školy vyhlási po pol hodine od začiatku konania volieb opakovanú voľbu, pričom pri opakovaných voľbách nie je podmienkou účasť nadpolovičnej väčšiny oprávnených voličov.

1. **Voľby za zástupcov rodičov do rady školy** sú platné, ak sa online hlasovania zúčastní nadpolovičná väčšina oprávnených voličov. Ak bude účasť hlasujúcich nižšia ako 50% alebo rovná, voľba sa bude opakovať rovnakým spôsobom dňa 25. 01. 2023 v čase od 09.00 hod do 10.00 hod.
2. **Voľby za zástupcu žiakov do rady školy** sú platné ak sa hlasovania zúčastní nadpolovičná väčšina zúčastnených voličov. **Jeden** zástupca žiakov je volený žiackou školskou radou.

# Časť IV Zloženie rady školy

**1) Rada školy má 11 členov a pozostáva z nasledujúcich zástupcov:**

a) 2 zvolení zástupcovia pedagogických zamestnancov školy,

1. 1 zvolený zástupca nepedagogických zamestnancov školy,
2. 3 zvolení zástupcovia rodičov,
3. 4 delegovaní zástupcovia zriaďovateľa školy.
4. 1 zvolený zástupca žiakov

1. Oprávnenými voličmi pre voľbu členov do rady školy v bode 1a), b) sú zamestnanci školy, ktorí majú so školou uzatvorenú pracovnú zmluvu, sú teda ku dňu konania volieb v pracovnom pomere.

1. Oprávnenými voličmi pre voľbu členov do rady školy v bode 1 c) sú rodičia žiakov SŠ, Školská 7, Banská Bystrica. Rodičia (zákonní zástupcovia) majú bez ohľadu na počet svojich detí, ktoré sú žiakmi školy, len jeden hlas.

# Časť V Činnosť riaditeľa školy

**1) Pred konaním volieb**

1. zabezpečí vhodné priestory na konanie volieb s možnosťou tajného hlasovania a volebnú urnu,
2. zabezpečí formulár online hlasovania v EduPage,
3. v spolupráci s volebnou komisiou zabezpečí vytlačenie prezenčných listín voličov a hlasovacích lístkov pre jednotlivé voľby,
4. zabezpečí oboznámenie voličov so spôsobom hlasovania,
5. na základe oznámenia mandátovej komisie o počte zúčastnených voliteľov:

» v prípade nadpolovičnej väčšiny oprávnených voliteľov poverí predsedu volebnej komisie otvorením volieb,

» v prípade nižšej ako nadpolovičnej väčšiny oprávnených voliteľov vyhlási uskutočnenie opakovaných volieb, a to:

* v prípade voľby pedagogických a nepedagogických zamestnancov v ten istý deň po uplynutí 30 minút a poverí predsedu volebnej komisie ich otvorením;
* v prípade voľby zástupcov rodičov zabezpečí spustenie ďalšieho kola online hlasovania v ten deň vyhlásenia volieb.

**2) Po vykonaní volieb**

1. zabezpečí nerušený priebeh sčítania hlasov volebnou komisiou,
2. prevezme od predsedu volebnej komisie zápisnicu z volieb spolu s prezenčnou listinou a všetkými hlasovacími lístkami a starostlivo ich uschová,
3. oznámi zvoleným členom Rady školy výsledok volieb a termín konania ustanovujúcej schôdze Rady školy, ktorý dohodne so zriaďovateľom.

# Časť VI Volebné komisie a ich úlohy

1. Voľby do rady školy riadi **hlavná volebná komisia a volebné komisie pre každú kategóriu zvlášť**, ktorú ustanovuje riaditeľ školy.

1. Každá volebná komisia príslušnej kategórie volieb je zložená najmenej z troch členov. Volebná komisia si zvolí svojho predsedu. Predseda volebnej komisie príslušnej skupiny voličov je zároveň členom hlavnej volebnej komisie, ktorá koordinuje volebné komisie jednotlivých skupín (pedagogických zamestnancov SŠ, nepedagogických zamestnancov, rodičov, žiakov) a vyhlási výsledok volieb.

1. Členom volebnej komisie za príslušnú časť voličov, príp. hlavnej volebnej komisie, môže byť iba ten, kto súhlasí so svojím členstvom vo volebnej komisii. Žiadny člen volebnej komisie nemôže kandidovať vo voľbách, ktoré riadi.

1. Členom volebnej komisie je spravidla jeden zástupca vedenia školy, ostatní členovia sú zástupcovia skupiny oprávnených voličov, ktorá volí.
2. Členom volebnej komisie pre členov rady školy za pedagogických zamestnancov sú pedagogickí alebo nepedagogickí zamestnanci školy. Súčasťou volebnej komisie môže byť riaditeľ školy a jeho zástupcovia.
3. Členom volebnej komisie pre členov do rady školy za rodičov sú obvykle rodičia žiakov školy a zástupkyňa riaditeľa školy.

1. Predseda volebnej komisie za príslušnú časť voličov otvorí voľby a oboznámi voličov so spôsobom hlasovania a korektným označením voľby kandidáta. Pred vydaním hlasovacieho lístka voličovi zabezpečí jeho zapísanie do prezenčnej listiny (poradové číslo, meno, priezvisko, podpis).

1. Riešenie sporných prípadov je v kompetencií volebnej komisie. Volebná komisia za príslušnú časť voličov zabezpečí, že vytlačené hlasovacie lístky, ktoré neboli vydané voličom so zapísaním voliča do prezenčnej listiny, budú preukázateľne vyradené z procesu volieb.

# Časť VII Mandátová komisia

1. Na zistenie účasti oprávnených voličov pre všetky voľby menuje riaditeľ školy mandátovú komisiu. Mandátová komisia je zložená z dvoch členov.

1. Činnosť mandátovej komisie :

» zistí počet všetkých oprávnených voličov jednotlivých volieb,

» zistí počet zúčastnených voličov pred konaním volieb,

» zistí, či počet zúčastnených je nadpolovičnou väčšinou všetkých oprávnených voličov, » výsledok svojho zistenia oznámi riaditeľovi školy.

# Časť VIII Volebná komisia

1. Voľby Rady školy riadi volebná komisia, ktorú menuje riaditeľ. Je zložená z troch členov a zriadená s cieľom prípravy, organizácie, kontroly a vyhodnotenia volieb. Za jej činnosť je zodpovedný predseda volebnej komisie.

1. **Činnosť volebnej komisie pred konaním volieb:**

» na svojom prvom zasadnutí si volebná komisia zvolí svojho predsedu,

» v spolupráci s riaditeľom školy zabezpečí vytlačenie hlasovacích lístkov pre jednotlivé voľby, ktoré budú obsahovať dátum konania volieb, očíslovaný zoznam navrhnutých kandidátov a počet volených kandidátov,

» zabezpečí vytlačenie prezenčných listín pre jednotlivé voľby, » skontroluje pripravenosť volebných miestností a hlasovacej urny.

1. **Činnosť volebnej komisie počas konania volieb:**

» na základe poverenia riaditeľom školy predseda volebnej komisie otvorí voľby a stanoví dĺžku trvania volieb,

» pred vydaním hlasovacieho lístka voličovi zabezpečí jeho zapísanie do prezenčnej listiny

(poradové číslo, meno a priezvisko, podpis),

» pri voľbách rodičov sú prípustné i viaceré prezenčné listiny,

» riešenie sporných prípadov je v plnej kompetencii volebnej komisie.

1. **Činnosť volebnej komisie po vykonaní volieb:**

» bezprostredne po ukončení volieb zistí počet právoplatných hlasovacích lístkov,

» pri sčítaní hlasovacích lístkov sú prítomní všetci členovia volebnej komisie,

» vykoná sčítanie hlasov pre jednotlivých kandidátov,

» v prípade rovnosti hlasov o členstve v Rade školy rozhodne žrebovaním predseda volebnej komisie za prítomnosti členov volebnej komisie a riaditeľa školy,

» volebná komisia vyhotoví zápisnice z volieb do rady školy v každej skupine voličov, ktorá volí svojich zástupcov do rady školy, ktorú podpíšu všetci členovia volebnej komisie, a overí ju riaditeľ školy.

» vyhlási a zverejní výsledky volieb publikovaním na webovom sídle školy a odovzdá zápisnice riaditeľovi školy.

1. **Zápisnica obsahuje:**

» hlavičku „Zápisnica z volieb zástupcov pedagogických zamestnancov /nepedagogických zamestnancov/ zástupca rodičov školy

» termín konania volieb,

» počet oprávnených voličov,

» počet zúčastnených voličov,

» zoznam navrhnutých kandidátov s uvedením počtu platných hlasov,

» zoznam zvolených členov Rady školy,

» v prípade sporných situácií počas volieb ich stručnú charakteristiku a spôsob riešenia.

1. Prílohu zápisnice tvoria prezenčné listiny voličov, súhlas kandidátov s kandidatúrou vo voľbách a platné hlasovacie lístky.

1. Zápisnicu z volieb s prílohami odovzdá predseda volebnej komisie riaditeľovi školy bezprostredne po ukončení sčítania hlasov, a tým ukončí činnosť volebnej komisie. Zápisnice v jednom exemplári budú archivované v škole spolu s hlasovacími lístkami.

# Časť IX Hlasovací lístok

**Platný hlasovací lístok musí spĺňať nasledovné podmienky :**

1. Zvolený kandidát je označený zakrúžkovaním alebo podčiarknutím poradového čísla, pri online hlasovaní označením podľa možností aplikácie.

1. Zakrúžkovaný je určený alebo nižší počet kandidátov.

1. Poškodený hlasovací lístok (roztrhnutý, popísaný, pokreslený ...), ktorý spĺňa ostatné podmienky je právoplatný.

1. Dopísaní kandidáti sa neberú do úvahy, ale hlasovací lístok je platný, ak spĺňa ostatné podmienky.

**Neplatný hlasovací lístok :**

1. Kandidát je označený iným spôsobom ako zakrúžkovaním alebo podčiarknutím.

1. Zakrúžkovaný/ podčiarknutý je vyšší ako stanovený počet kandidátov.

# Časť X Voľby zástupcov pedagogických zamestnancov

1. Volebný lístok obsahuje v abecednom poradí očíslovaný zoznam všetkých pedagogických zamestnancov školy, ktorí volebnej komisii neoznámia svoj nesúhlas s kandidatúrou.

1. Každý volič môže na volebnom lístku vyznačiť zakrúžkovaním poradového čísla najviac 2 kandidátov uvedených na volebnom lístku.

1. Členom Rady školy sa stáva kandidát s najvyšším počtom získaných hlasov. V prípade rovnosti hlasov o členstve v Rade školy rozhodne žrebovaním predseda volebnej komisie za prítomnosti členov volebnej komisie a riaditeľa školy.

1. V prípade, ak kandidát s najvyšším počtom hlasov odmietne svoje členstvo v Rade školy, nasleduje v poradí druhý kandidát s najvyšším počtom hlasov.

# Časť XI Voľby zástupcu nepedagogických zamestnancov

1. Volebný lístok obsahuje v abecednom poradí očíslovaný zoznam všetkých nepedagogických zamestnancov školy, ktorí volebnej komisii neoznámia svoj nesúhlas s kandidatúrou.

1. Každý volič môže na volebnom lístku vyznačiť zakrúžkovaním poradového čísla najviac 1 kandidáta uvedeného na volebnom lístku. Volebný lístok, ktorý je inak upravený, je neplatný.

1. Členom Rady školy sa stáva kandidát s najvyšším počtom získaných hlasov. V prípade rovnosti hlasov o členstve v Rade školy rozhodne žrebovaním predseda volebnej komisie za prítomnosti členov volebnej komisie a riaditeľa školy.

1. V prípade, ak kandidát s najvyšším počtom hlasov odmietne svoje členstvo v Rade školy, nasleduje v poradí druhý kandidát s najvyšším počtom hlasov.

# Časť XII Voľby zástupcov rodičov

1. Volebný lístok obsahuje zoznam všetkých kandidátov z radu rodičov, ktorí súhlasili s kandidatúrou a svoje rozhodnutie kandidovať vo voľbách doložili ***Písomným súhlasom kandidáta za člena rady školy***.

1. Každý volič môže na „volebnom lístku“ online hlasovacieho formulára vyznačiť najviac 4 uvedených kandidátov. „Volebný lístok“, ktorý nespĺňa požadované kritériá, je neplatný.

1. Členmi RŠ sa stávajú prví štyria kandidáti podľa počtu získaných hlasov. V prípade rovnosti hlasov o členstve v rade školy rozhodne následne žrebovaním predseda volebnej komisie za prítomnosti členov volebnej komisie a riaditeľa školy.

1. V prípade, že niektorý z prvých štyroch zvolených členov odmietne svoje členstvo v Rade školy, členom Rady školy sa stáva kandidát, ktorý je ďalší v poradí.

# Časť XIII Ustanovujúce zasadnutie rady školy

1. Ustanovujúce zasadnutie rady školy zabezpečí zriaďovateľ v spolupráci s riaditeľom školy.

1. Na ustanovujúcom zasadnutí rady školy si členovia rady školy spomedzi seba zvolia predsedu nadpolovičnou väčšinou všetkých členov rady školy.

1. Z ustanovujúceho zasadnutia rady školy sa vyhotoví zápisnica s prílohami, ktorú predseda Rady školy doručí zriaďovateľovi do troch dní od skončenia ustanovujúceho zasadnutia Rady školy.

1. Zápisnicu podpisuje riaditeľ školy, novozvolený predseda rady školy, zriaďovateľ.

Zápisnica obsahuje :

» stručný opis priebehu a výsledky volieb pedagogických zamestnancov školy,

» stručný opis priebehu a výsledky volieb nepedagogických zamestnancov školy, » stručný opis priebehu a výsledky volieb rodičov žiakov školy, » mená a priezviská členov rady školy.

1. Prílohy k zápisnici z ustanovujúceho zasadnutia rady školy :

» zápisnica z volieb pedagogických zamestnancov školy s prezenčnou listinou a hlasovacími lístkami,

» zápisnica z volieb nepedagogických zamestnancov školy s prezenčnou listinou a hlasovacími lístkami,

» zápisnica z volieb rodičov žiakov školy s prezenčnou listinou a hlasovacími lístkami,

» zápisnica z volieb žiakov školy s prezenčnou listinou a hlasovacími lístkami,

» delegačné listiny zástupcov zriaďovateľa,

» prezenčná listina z ustanovujúceho zasadnutia a hlasovacie lístky z voľby predsedu rady školy.

1. Rada školy je zriadená dňom podpísania zápisnice z ustanovujúceho zasadnutia Rady školy zriaďovateľom.

1. Predseda Rady školy po potvrdení zriadenia Rady školy zriaďovateľom zvolá zasadnutie Rady školy, ktoré sa bude zaoberať štatútom a plánom Rady školy.